2000 का नोट जामुनी या हल्का बैगनी रंग का होता है। नोट की पहचान की शुरुआत आगे की ओर से करते हैं। यहां बाईं ओर 2000 लिखा होता है, जिसे लाइट की रोशनी के आगे कर के साफ देखा जा सकता है। पास में एक जगह और डिनॉमिनेशन नंबर लिखा होगा, जबकि देवनागरी में थोड़ा ऊपर 2000 दिखेगा। अंकों से पहले रुपए का चिह्न भी होता है। नोट के केंद्र में महात्मा गांधी की तस्वीर मिलेगी। नोट की बाईं ओर महीन अक्षरों में आरबीआई और 2000 लिखा रहता है। नोट पर छोटा सा भारत भी दिख जाएगा। नोट पर सिक्योरिटी थ्रेड (पतली सी पट्टी) भी दिया जाता है, जिस पर भारत, आरबीआई और 2000 लिखा दिखता है। नोट जब भी ऊपर-नीचे कर के देखा जाता है, तो इस थ्रेड का रंग हरे से नीला हो जाता है।